आजाद भारत में क्रांतिकारियों के अमूल्य योगदान के विस्मरण और उनकी स्मृतियों व विरासत को न संजो पाने की विडंबनात्मक प्रस्तुति है जोकि ‘वक्त गुलशन पर पड़ा तो लहू हमने दिया, बहार आई तो कहते है तेरा काम नहीं’ को चरितार्थ करती है। इसमें बटुकेश्वरदत्त के प्रारंभिक जीवन, भगतसिंह से संपर्क, असेंबली-बम-विस्फोट, न्याय के नाटक, लाहौर षडयंत्र केस, बंदी जीवन, भूख हड़ताल, कालापानी की सजा, बहिन प्रोमिला के पत्रों, उनकी एकमात्र संतान डॉ. भारती बागची के वक्तव्यों और आजादी के बाद की गुमनामी जैसी ऐतिहासिक घटनाओं के तथ्यपरक विश्लेषणों के माध्यम से उनके व्यक्तित्त्व को बुना गया है जो भारत की सांझा-संस्कृति (जन्म बंगाल, कर्म उत्तरप्रदेश व निवास बिहार) का जीवंत उदाहरण था।